1999R2561 — SL — 06.01.2005 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 2561/1999 z dne 3. decembra 1999 o standardu trženja za grah (UL L 310, 4.12.1999, p.7)

spremenjena z:









▼B

UREDBA KOMISIJE (ES) št. 2561/1999

z dne 3. decembra 1999

o standardu trženja za grah







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo (ES) št. 1257/1999 ( 2 ), in zlasti člena 2(2) Uredbe, ob upoštevanju naslednjega: (1) Grah je naveden v Prilogi I k Uredbi (ES) št. 2200/96 kot proizvod, za katerega je treba sprejeti standarde. Uredba št. 58 ( 3 ) Komisije o določitvi skupnih standardov kakovosti za nekatere proizvode, ki so navedeni v Prilogi IB k Uredbi št. 23, kakor je bila nazadnje spremenjena z Uredbo (ES) št. 888/97 ( 4 ), je bila že večkrat spremenjena in ne zagotavlja več pravne jasnosti. (2) Zadevna pravila je treba zaradi tega prenoviti, Prilogo I.3 k Uredbi št. 58 pa črtati. V ta namen je treba zaradi preglednosti na svetovnem trgu upoštevati standard za grah, ki ga priporoča Delovna skupina za standardizacijo pokvarljivih pridelkov in izboljšanje kakovosti Ekonomske komisije Združenih narodov za Evropo (UN/ECE). (3) Učinek teh standardov mora biti odstranitev proizvodov neprimerne kakovosti s trga, prilagoditev proizvodnje zahtevam potrošnikov in omogočanje trgovinskih odnosov na podlagi lojalne konkurence, kar bi pripomoglo k večji donosnosti proizvodnje. (4) Standardi se uporabljajo v vseh fazah trženja. Prevoz na velike daljave, skladiščenje za določen čas ali različni načini ravnanja s proizvodi lahko povzročijo poslabšanje zaradi bioloških procesov ali pokvarljivosti. Tako poslabšanje je treba upoštevati pri uporabi standardov v fazah trženja po odpošiljanju. (5) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo, ob upoštevanju naslednjega: SPREJELA NASLEDNJO UREDBO:







Člen 1

Standardi trženja za grah iz tarifne oznake KN 0708 10 so določeni v Prilogi.

Standard se uporablja v vseh fazah trženja pod pogoji, določenimi v Uredbi (ES) št. 2200/96.

Vendar pa se lahko v fazah po odpošiljanju, glede na določbe standardov, pri proizvodih opazi rahlo pomanjkanje svežosti in čvrstosti ter rahle spremembe zaradi njihovega razvoja in pokvarljivosti.

Člen 2

Priloga I.3 k Uredbi št. 58 se črta.

Člen 3

Ta uredba začne veljati sedmi dan po objavi v Uradnem listu Evropskih skupnosti.

Uporabljati se začne na prvi dan prvega meseca po mesecu njenega začetka veljavnosti.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA

STANDARD ZA GRAH

I. OPREDELITEV PROIZVODA

Ta standard se uporablja za grah sort (kultivarjev), vzgojenih iz Pisum sativum L., ki ga je treba potrošniku dobaviti svežega, pri čemer je izključen grah za industrijsko predelavo.

Glede na vrsto uživanja je grah razvrščen v dve skupini:

— grah, ki ga je treba oluščiti (okroglozrnati grah, oglatozrnati grah), namenjen za uživanje brez luščine,

— sladkorni grah, namenjen za uživanje v stročju.

II. DOLOČBE O KAKOVOSTI

Namen tega standarda je določiti zahteve o kakovosti graha po pripravi in pakiranju.

A. Minimalne zahteve

Ob upoštevanju posebnih določb za vsak razred in dovoljenih odstopanj morajo v vseh razredih:

(i) stroki biti: — nepoškodovani; vendar pa je dovoljen sladkorni grah z odstranjenimi peclji, — zdravi; proizvod, ki je zaradi gnilobe ali poškodb neprimeren za uživanje, je izločen, — čisti, praktično brez vsake vidne tuje snovi (vključno z deli cvetov), — brez nitavosti ali opne pri sladkornem grahu, — praktično brez škodljivcev, — praktično brez poškodb, ki so jih povzročili škodljivci, — brez odvečne zunanje vlage, — brez tujega vonja oziroma okusa,

(ii) zrna biti: — sveža, — zdrava; proizvod, ki je zaradi gnilobe ali poškodb neprimeren za uživanje, je izločen, — praktično brez škodljivcev, — praktično brez poškodb, ki so jih povzročili škodljivci, — brez tujega vonja oziroma okusa, — normalno razvita pri grahu, ki ga je treba oluščiti. Razvoj in stanje graha morata biti taka, da le-ta: — prenese prevoz in rokovanje, in — prispe v zadovoljivem stanju na namembni kraj.

B. Razvrstitev

Grah je razvrščen v dva razreda, ki sta opredeljena spodaj:

(i) Razred I Grah v tem razredu mora biti dobre kakovosti. Mora biti značilen za sorto oziroma komercialni tip. Stroki morajo biti: — sveži in čvrsti, — brez poškodb zaradi toče, — brez poškodb zaradi vročine. Pri neoluščenem grahu: — morajo stroki: — — imeti pecelj, — biti polni z najmanj petimi zrni; — morajo zrna biti: — — lepo oblikovana, — mehka, — sočna in dovolj čvrsta, tj. če jih stisnemo med prstoma, se morajo sploščiti ne da bi razpadla, — vsaj polovično dozorela, vendar ne popolnoma dozorela, — ne smejo biti škrobnata, — nepoškodovana, brez razpok na kožici zrna; — dovoljene so naslednje rahle pomanjkljivosti stroka, vendar pod pogojem, da te ne vplivajo na splošni izgled proizvoda, kakovost, sposobnost ohranjanja kakovosti in predstavitve v enoti pakiranja: — — rahle površinske pomanjkljivosti, poškodbe in udarnine, — rahle pomanjkljivosti v obliki, — rahle pomanjkljivosti v barvi. Pri sladkornem grahu: — morajo biti zrna, če so prisotna, majhna in nerazvita, — dovoljene so naslednje zelo rahle pomanjkljivosti stroka, vendar pod pogojem, da te ne vplivajo na splošni izgled proizvoda, kakovost, sposobnost ohranjanja kakovosti in predstavitev v enoti pakiranja: — — zelo rahle površinske pomanjkljivosti, poškodbe in odrgnine, — zelo rahle pomanjkljivosti v obliki, — zelo rahle pomanjkljivosti v obarvanosti.

(ii) Razred II Ta razred vključuje grah, ki ne izpolnjuje zahtev za uvrstitev v razred I, vendar izpolnjuje minimalne zahteve, določene zgoraj. Pri neoluščenem grahu: — morajo stroki vsebovati najmanj tri zrna, — je ta lahko bolj zrel kot grah v razredu I, vendar pa je preveč zrel grah izključen, — dovoljene so naslednje pomanjkljivosti pod pogojem, da grah ohrani bistvene lastnosti glede kakovosti, sposobnosti ohranjanja kakovosti in predstavitve: — — pomanjkljivosti strokov: — — površinske pomanjkljivosti, poškodbe in odrgnine pod pogojem, da se ne širijo in da ni tveganja, da bi vplivale na zrna, — pomanjkljivosti v obliki, — pomanjkljivosti v obarvanosti, — rahle izgube svežine, vendar brez uvelih strokov; — pomanjkljivosti zrn: — — rahla pomanjkljivost v obliki, — rahla pomanjkljivost v obarvanosti, — rahlo trša, — rahlo poškodovana. Pri sladkornem grahu: — so lahko zrna, če so prisotna, nekoliko bolj razvita kot v razredu I, — dovoljene so naslednje pomanjkljivosti strokov pod pogojem, da grah ohrani bistvene lastnosti glede kakovosti, sposobnosti ohranjanja kakovosti in predstavitve: — — rahle površinske pomanjkljivosti, poškodbe in odrgnine, — rahle pomanjkljivosti v obliki, vključno tudi tiste zaradi oblikovanih semen, — rahle pomanjkljivosti v obarvanosti, — rahlo izsušitev, vendar brez uvelih in neobarvanih strokov.

III. DOLOČBE O VELIKOSTI

Razvrščanje po velikosti pri grahu ni obvezno.

IV. DOLOČBE O DOVOLJENIH ODSTOPANJIH

Odstopanja v zvezi s kakovostjo so dovoljena v vsaki enoti pakiranja za proizvod, ki ne izpolnjuje zahtev označenega razreda.

(i) Razred I 10 % po masi graha, ki ne izpolnjuje zahtev tega razreda, vendar izpolnjuje zahteve razreda II ali, izjemoma, je v mejah dovoljenih odstopanj za navedeni razred.

(ii) Razred II 10 % po masi graha, ki ne izpolnjuje niti zahtev za razred niti minimalnih zahtev, razen proizvodov, ki jih je prizadelo gnitje, oziroma kakršna koli druga okužba, zaradi česar so neprimerni za uživanje.

V. DOLOČBE O PREDSTAVITVI

A. Izenačenost

Vsebina vsake enote pakiranja mora biti enotna in vsebovati le grah istega porekla, sorte ali komercialnega tipa in kakovosti.

Vidni del vsebine enote pakiranja mora biti reprezentativen za celotno vsebino.

▼M2

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 5 ).

▼M1

B. Pakiranje

Grah mora biti pakiran tako, da je proizvod ustrezno zaščiten.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila.

V enotah pakiranja ne sme biti tujih snovi.

▼M4

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼M1

VI. DOLOČBE O OZNAČEVANJU

Na vsaki enoti pakiranja mora biti s črkami na isti strani čitljivo in neizbrisno ter vidno z zunanje strani označeno naslednje:

▼M4

A. Identifikacija Ime in naslov pakirnice in/ali odpremnikaTa navedba se lahko nadomesti: — za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave); — samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼M1

(B) Vrsta proizvoda — „neoluščen grah“, „sladkorni grah“ ali enakovredna poimenovanja, če vsebina ni vidna z zunanje strani, — „očiščen“, „z odstranjenimi peclji“ ali druge oznake za sladkorni grah, pri katerem sta bila odstranjena pecelj in/ali ostanki cveta, če je to ustrezno.

(C) Poreklo proizvoda — Država porekla in, po želji, pridelovalno območje ali državno, regionalno ali lokalno ime kraja.

(D) Prodajne oznake — Razred.

(E) Uradni kontrolni znak (neobvezno)

▼M4

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.